b'\n_START_ARTICLE_\nPripajanje\n_START_PARAGRAPH_\nPripajanje je elektrofilna aromatska substitucija med diazonijevo soljo, ki se imenuje tudi diazo komponenta, in anilinom, fenolom ali katero drugo aromatsko spojino, ko tvori azo spojine. Diazonijeva sol je elektrofil, aktivirani aren pa nukleofil. V ve\xc4\x8dini primerov je tudi diazonijeva sol aromat. Produkti reakcije so azo spojine, ki zaradi konjugiranih dvojnih vezi oziroma dislociranih \xcf\x80 elektronov absorbirajo dalj\xc5\xa1e valovne dol\xc5\xbeine svetlobe kot reaktanti._NEWLINE_Pripajane je pomembna reakcija za sintezo barvil, kislo-bazi\xc4\x8dnih indikatorjev in zdravil, na primer prontosila in sulfonamidov.'